குளோரோசுமிக்கு அமிலம்

குளோராசுமிக்கு அமிலம் (Chloroosmic acid) என்பது H2OsCl6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எக்சாகுளோரோசுமிக்கு அமிலம், ஈரைதரசன் எக்சாகுளோரோசுமேட்டு என்ற பெயர்களாலும் இச்சேர்மம் அழைக்கப்படுகிறது. ஓர் அடர் நிறத்தில் நீர் உறிஞ்சும் திண்மப்பொருளாகக் காணப்படும் குளோரோசுமிக்கு அமிலம் ஓர் அறுநீரேற்றாக உருவாகிறது.

தயாரிப்பு
ஐதரோகுளோரிக் அமிலத்தில் உள்ள ஓசுமியம் டெட்ராக்சைடை ஆல்ககாலுடன் சேர்த்து சூடாக்கி ஒடுக்குதல் வினைக்கு உட்படுத்தினால் குறைத்து சூடாக்கி அறுகுளோராசுமிக்கு அமிலத்தை தயாரிக்கலாம்.  சில சமயங்களில் ஆல்ககாலுக்குப் பதிலாக இரும்பு(II) குளோரைடு பயன்படுத்தப்படுகிறது. 

OsO4  + 4FeCl2  + 10HCl → H2OsCl6 + 4FeCl3 + 4H2O

ஓசுமியம் டை ஆக்சைடை ஐதரோகுளோரிக் அமிலத்தில் கரைத்து குளோராசுமிக்கு அமிலம் தயாரிப்பது மற்றொரு தயாரிப்பு முறையாகும்.

பொட்டாசியம் ஓசுமேட்டை ஐதரோகுளோரிக் அமிலத்துடன் சேர்த்து சூடாக்கி ஒடுக்குவதன் மூலமும் இதைத் தயாரிக்கலாம்.

இயற்பியல் பண்புகள்
அறுகுளோரோசுமிக்கு அமிலத்தின் திட படிகங்கள் சிவப்பு-ஊதா நிறத்தில் விவரிக்கப்பட்டுள்ளன. வணிக விற்பனையாளர்கள் இதை கருப்பு என்று விவரிக்கின்றனர். கரைசலில், இது மஞ்சள் பச்சை நிறத்தில் இருந்து சிவப்பு பழுப்பு நிறமாக இருக்கும் வண்ணங்களைக் கொண்டுள்ளது. இதன் அதிக நீர் உறிஞ்சும் தன்மை காரணமாக, அறுகுளோரோசுமிக்கு அமிலத்தின் கரைசல்களை படிகமாக்கல் இல்லாமல் ஒரு நீர்மமாக ஆவியாக்கலாம். ஓர் அமிலமாக, இது அரிக்கும் தன்மை கொண்டது.

வினைகள்
அறுகுளோரோசுமிக்கு அமிலத்துடன் வலுவான காரத்தைச் சேர்க்கும்போது, அது சிதைந்து ஓசுமியம்  டை ஆக்சைடை வீழ்படிவாக்குகிறது.

கார குளோரைடுகளுடன் வினைபுரிந்து அம்மோனியம் அறுகுளோரோசுமேட்டு(IV) போன்ற அறுகுளோரோசுமேட்டு உப்புகளை உருவாக்குகிறது.

மேற்கோள்கள்

பகுப்பு:ஐதரசன் சேர்மங்கள்
பகுப்பு:ஓசுமியம் சேர்மங்கள்
பகுப்பு:குளோரோ மெட்டலேட்டுகள்